Diari Oficial de la Generalitat Valenciana


Sumari del DOGV 7997, del 10-03-2017 (2017/1763)

RESOLUCIÓ de 30 de gener de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 135/11-AIA Monòver.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7997

Data del DOGV
:   10-03-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/1763


Data del document
:   30-01-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 30 de gener de 2017, de la Direcció General de Medi Natural i d'Avaluació Ambiental, per la qual s'ordena la publicació de la resolució complementària a la declaració d'impacte ambiental corresponent a l'expedient 135/11-AIA Monòver. [2017/1763]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de la resolució complementària a la declaració d'impacte ambiental, resolc:  
  
Publicar en el Diari Oficial de la Generalitat Valenciana la resolució complementària corresponent a l'expedient 135/11-AIA Monòver.  
  
«Resolució complementària de declaració d'impacte ambiental  
Expedient: 135/11-AIA.  
Títol: Legalització d'explotació porcina de producció tipus mixt.  
  
Promotor: Bibiano y Cia, SL.  
Autoritat substantiva: Direcció General de Qualitat Ambiental de la Conselleria de Medi Ambient, Aigua, Urbanisme i Habitatge.  
Objecte del projecte: obtenció de l'autorització ambiental integrada per a l'activitat porcina.  
Localització: polígon 6, parcel·les 70, 72, 75 a 78, 80 i 81, del terme municipal de Monòver (Alacant).  
Resultant que en data 28 de maig de 2012, el director general d'Avaluació Ambiental i Territorial va dictar declaració d'impacte ambiental (DIA exp. 135/11-AIA) favorable condicionada a l'explotació porcina de producció tipus mixt, localitzada en el polígon 6, parcel·les 70, 72, 75 a 78, 80 i 81, del terme municipal de Monòver (Alacant), promogut per Bibiano y Cia, SL, condicionada al compliment dels condicionants següents:  
1. Previ a l'obtenció de l'autorització d'inici que ha atorgat l'òrgan substantiu i en el termini que aquest establisca, haurà d'emetre's l'informe de caràcter territorial i urbanístic de la Conselleria d'Agricultura, Pesca i Alimentació, tal com estableix la Llei 10/2004, de 9 de desembre, de la Generalitat, de sòl no urbanitzable, i en l'article 3.d de l'Ordre de 17 d'octubre de 2005, de la Conselleria d'Agricultura, Pesca i Alimentació, per la qual es regula l'emissió dels informes de caràcter territorial.  
2. Previ a l'obtenció de l'autorització d'inici que ha atorgat l'òrgan substantiu i en el termini que aquest establisca, haurà d'obtindre's informe de la direcció territorial d'aquesta conselleria en matèria de vies pecuàries i forestal.  
3. Previ a l'obtenció de l'autorització d'inici que ha atorgat l'òrgan substantiu i en el termini que aquest establisca, haurà de presentar-se justificació legal de l'aprofitament d'aigua de la ZDA 4134 Santa Bárbara, i també d'aigua potable de la xarxa municipal.  
4. Previ a l'obtenció de l'autorització d'inici que ha atorgat l'òrgan substantiu i en el termini que aquest establisca, haurà de condicionar-se les instal·lacions obertes de gestació, nau 1, de manera que s'aconseguisca que la totalitat del purí generat quede retingut en les fosses de purins fins a la seua retirada a bassa de purins o a camps de cultiu autoritzats.  
5. Previ a l'obtenció de l'autorització d'inici que ha atorgat l'òrgan substantiu i en el termini que aquest establisca, haurà de justificar-se la construcció del parc de 1.500 m² amb les característiques descrites en la documentació tècnica i la clausura dels dos parcs existents, i també la construcció de bassa de purins, que es recomana d'obra, impermeabilitzada, de manera que s'evite fissures en la làmina de polietilè d'alta densitat causades amb les operacions de buidatge i d'eliminació de la fase sòlida, i també la seua degradació amb el temps.  
6. Previ a l'obtenció de l'autorització d'inici atorgada per l'òrgan substantiu i en el termini que aquest establisca, haurà de justificar-se que les arquetes d'extracció de purins estan impermeabilitzades i són estanques, tal com es descriu en la documentació tècnica.  
7. Haurà de disposar-se en l'explotació còpia dels contractes de retirada de residus perillosos/no perillosos, i també contracte de retirada de cadàvers actualitzats.  
8. Haurà d'aportar-se pla de gestió i producció agrícola de purí, de manera que es justifique que l'extracció de purí de l'explotació coincideix amb l'època apropiada de fertilització dels cultius a què s'aplica, i caldrà indicar mètode d'aplicació, identificació cadastral de les parcel·les on s'aplica el purí, data d'aplicació i dosi. Aquesta informació haurà d'estar actualitzada i disponible en l'explotació per a la seua revisió per qualsevol organisme que requerisca supervisar-la.  
9. A l'hora d'utilitzar el purí com a fertilitzant, es limitarà la zona d'aplicació a camps de cultiu i pastius no naturals, evitant les proximitats de corrents d'aigua, rius, rierols, barrancs, etc., i també fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. Preferentment, s'haurà de soterrar immediatament per a evitar les possibles pèrdues de nitrogen amoniacal.  
10. Basant-se en el Reial decret 324/2000, de 3 de maç, pel qual s'estableixen normes bàsiques d'ordenació de les explotacions porcines, haurà de respectar-se com a distància mínima, en la distribució de fem sobre el terreny, la de 100 metres, respecte a altres explotacions del grup primer, i 200 metres, respecte a les explotacions incloses en la resta dels grups definits en l'article 3.B de l'esmentat Reial decret 324/2000 i als nuclis urbans. En relació amb els cursos d'aigua, es respectarà el que estableix el reglament de domini públic hidràulic, que es desplega en els títols preliminar, I, IV, i VI i VII de la Llei 29/1985, de 2 d'agost, d'aigües, aprovat pel Reial decret 849/1986, d'11 d'abril, i el que disposen els diferents plans hidrològics de conca.  
11. Haurà de disposar d'informe favorable de la Conselleria de Cultura i Esport, en relació amb la Llei 4/1998, d'11 de juny, de patrimoni cultural valencià.  
12. Es comunicarà a aquesta direcció general qualsevol variació que es produïsca en la gestió proposada per als purins, i també en la destinació dels residus.  
Resultant que en data 30 de setembre de 2013, el Servei de Protecció i Control Integrat de la Contaminació remet la documentació següent relativa a l'expedient:  
- Informe de l'enginyer tècnic forestal de la demarcació de Crevillent de 28 d'agost de 2012, en relació amb la situació de la colada del Salero al seu pas per l'explotació i mesures a adoptar d'acord amb la Llei 3/1995, de 23 de març, de vies pecuàries, i també documentació aportada pel promotor en compliment d'allò que s'ha indicat en l'informe de l'enginyer tècnic forestal de la demarcació de Crevillent de 28 d'agost de 2012. En l'esmentat informe, el tècnic forestal indica que la vereda de las Cañadas no està afectada per la tanca de l'explotació, mentre que la colada del Salero està tallada per la tanca de l'explotació en dos punts. L'esmentada colada figura en el projecte de classificació de vies pecuàries del terme municipal de Monòver amb una amplària legal de 12 metres. Sent així i segons la Llei 3/1995, de 23 de març, de vies pecuàries, en els punts de tall de la tanca amb la colada haurà d'haver-hi una obertura de 12 metres; per al replantejament de l'operació s'hauran de posar en contacte amb l'oficina comarcal de medi ambient perquè un agent mediambiental es persone en el replantejament de punts.  
- Comunicat del promotor, de 31 de gener de 2013, en què es comunica que sota la supervisió de l'agent mediambiental, el dia 31 de gener de 2013 es procedeix a obrir la via pecuària pels punts que l'agent mediambiental indica, aportant reportatge fotogràfic justificatiu.  
  
- Certificat d'impermeabilitat de dipòsits d'emmagatzematge de purins en l'explotació, de 14 de novembre de 2012, elaborat per tècnic competent en la matèria.  
Considerant que la documentació presentada justifica el compliment del condicionant segon de la DIA en què s'indica que «Previ a l'obtenció de l'autorització d'inici atorgada per l'òrgan substantiu i en el termini que aquest establisca, haurà d'obtindre's informe de la direcció territorial d'aquesta conselleria en matèria de vies pecuàries i forestal».  
  
Considerant que la documentació presentada implica la modificació de la DIA dictada en data 28 de maig de 2012, pel que respecta expressament a supressió del condicionant segon que s'hi arreplega.  
Per tot això, i fent ús de les facultats que tinc legalment atribuïdes, resolc:  
  
Primer  
Estimar acceptable, només als efectes ambientals i sense perjudici de l'obtenció prèvia de les autoritzacions sectorials que se li apliquen, el projecte de legalització d'explotació porcina localitzada en el terme municipal de Monòver (Alacant), promogut per Bibiano y Cia, SL, sempre que aquest es desenvolupe d'acord amb les previsions de l'estudi d'impacte ambiental i els condicionants i modificacions establits a continuació:  
1. Previ a l'obtenció de l'autorització d'inici atorgada per l'òrgan substantiu i en el termini que aquest establisca, haurà d'emetre's l'informe de caràcter territorial i urbanístic de la Conselleria d'Agricultura, Pesca i alimentació, tal com estableix la Llei 10/2004, de 9 de desembre, de la Generalitat, de sòl no urbanitzable i l'article 3.d de l'Ordre de 17 d'octubre de 2005, de la Conselleria d'Agricultura, Pesca i alimentació, per la qual es regula l'emissió dels informes de caràcter territorial.  
  
2. Previ a l'obtenció de l'autorització d'inici atorgada per l'òrgan substantiu i en el termini que aquest establisca, haurà de presentar-se justificació legal de l'aprofitament d'aigua de la XVN 7741 Santa Bárbara, i també d'aigua potable de la xarxa municipal.  
3. Previ a l'obtenció de l'autorització d'inici atorgada per l'òrgan substantiu i en el termini que aquest establisca, haurà de condicionar-se les instal·lacions obertes de gestació, nau 1, de manera que s'aconseguisca que la totalitat del purí generat quede retingut en les fosses de purins fins a la seua retirada a bassa de purins o a camps de cultiu autoritzats.  
4. Previ a l'obtenció de l'autorització d'inici atorgada per l'òrgan substantiu i en el termini que aquest establisca, haurà de justificar-se la construcció del parc de 1.500 m² amb les característiques descrites en la documentació tècnica i la clausura dels dos parcs existents, i també la construcció de bassa de purins, que es recomana d'obra, impermeabilitzada, de manera que s'evite fissures en la làmina de polietilè d'alta densitat causades amb les operacions de buidatge i d'eliminació de la fase sòlida, i també la seua degradació amb el temps.  
5. Previ a l'obtenció de l'autorització d'inici atorgada per l'òrgan substantiu i en el termini que aquest establisca, haurà de justificar-se que les arquetes d'extracció de purí estan impermeabilitzades i són estanques, tal com es descriu en la documentació tècnica.  
6. Haurà de disposar-se en l'explotació de còpia dels contractes de retirada de residus perillosos/no perillosos, i també contracte de retirada de cadàvers actualitzats.  
7. Haurà d'aportar-se pla de gestió i producció agrícola de purí, de manera que es justifique que l'extracció de purí de l'explotació coincideix amb l'època apropiada de fertilització dels cultius a què s'aplica, i caldrà indicar mètode d'aplicació, identificació cadastral de les parcel·les on s'aplica el purí, data d'aplicació i dosi. Aquesta informació haurà d'estar actualitzada i disponible en l'explotació per a la seua revisió per qualsevol organisme que requerisca supervisar-la.  
8. A l'hora d'utilitzar el purí com a fertilitzant, es limitarà la zona d'aplicació a camps de cultiu i pastius no naturals, evitant les proximitats de corrents d'aigua, rius, rierols, barrancs, etc., i també fonts, conduccions subterrànies d'aigua i altres possibles focus de contaminació. No se superarà la quantitat de 170 kg de N/ha i any. Preferentment, s'haurà de soterrar immediatament per a evitar les possibles pèrdues de nitrogen amoniacal.  
9. Basant-se en el Reial decret 324/2000, de 3 de maç, pel qual s'estableixen normes bàsiques d'ordenació de les explotacions porcines, haurà de respectar-se com a distància mínima, en la distribució de fem sobre el terreny, la de 100 metres, respecte a altres explotacions del grup primer, i 200 metres, respecte a les explotacions incloses en la resta dels grups definits en l'article 3.B de l'esmentat Reial decret 324/2000 i als nuclis urbans. En relació amb els cursos d'aigua, es respectarà el que estableix el reglament de domini públic hidràulic, que es desenvolupa en els títols preliminar, I, IV, i VI i VII de la Llei 29/1985, de 2 d'agost, d'aigües, aprovat pel Reial decret 849/1986, d'11 d'abril, i el que disposen els diferents plans hidrològics de conca.  
10. Haurà de disposar-se d'informe favorable de la Conselleria de Cultura i Esport, en relació amb la Llei 4/1998, d'11 de juny, de patrimoni cultural valencià.  
11. Es comunicarà a aquesta direcció general qualsevol variació que es produïsca en la gestió proposada per als purins, i també en la destinació dels residus.  
  
Segon  
Notificar als interessats que contra la present resolució, atés que no és un acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans que en defensa del seu dret consideren pertinents.  
  
Tercer  
Publicar la present resolució en el Diari Oficial de la Generalitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
València, 14 de novembre de 2013.- El director general d'Avaluació Ambiental i Territorial: Juan Giner Corell.»  
  
València, 30 de gener de 2017.- El director general de Medi Natural i d'Avaluació Ambiental: Antoni Marzo i Pastor.